CELEX: 32005R0305
Language: et
Date: 2004-10-19 00:00:00
Title: Komisjoni määrus (EÜ) nr 305/2005, 19. oktoober 2004, millega muudetakse nõukogu määrust (EÜ) nr 312/2003 teatavate Tšiilist pärit toodete tariifikvootide osas

25.2.2005   
            
            
               ET
            
            
               Euroopa Liidu Teataja
            
            
               L 52/6
            
         
      KOMISJONI MÄÄRUS (EÜ) nr 305/2005,
   19. oktoober 2004,
   millega muudetakse nõukogu määrust (EÜ) nr 312/2003 teatavate Tšiilist pärit toodete tariifikvootide osas
   EUROOPA LIIDU KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 18. veebruari 2003. aasta määrust (EÜ) nr 312/2003, millega rakendatakse ühenduse tariife käsitlevaid sätteid, mis on kehtestatud ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelises assotsieerumislepingus, (1) eriti selle artiklit 5,
   ning arvestades järgmist:
   
               (1)
            
            
               Nõukogu määrusega (EÜ) nr 312/2003 rakendatakse ühenduse tariife käsitlevaid sätteid, mis on kehtestatud ühelt poolt ühenduse ja selle liikmesriikide ning teiselt poolt Tšiili Vabariigi vahelises assotsieerumislepingus. (2)
               
            
         
               (2)
            
            
               Nõukogu kiitis oma otsusega 2005/106/EÜ (3) heaks ühelt poolt Euroopa Ühenduse ja tema liikmesriikide ning teiselt poolt Tšiili Vabariigi vahelise stabiliseerimis- ja assotsiatsioonilepingu protokolli (edaspidi “protokoll”) võtmaks arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga. Protokoll hõlmab ühenduse uusi tariifseid soodustusi, millest mõned on piiratud tariifikvootidega. Nende tariifikvootide rakendamine nõuab määruse (EÜ) nr 312/2003 muutmist.
            
         
               (3)
            
            
               Küüslaugu (jrk nr 09.1925), lauaviinamarjade (jrk nr 09.1929) ja kiivide (jrk nr 09.1939) tariifikvootide mahtu tuleks suurendada kord aastas 5 % võrra esialgsest kogusest.
            
         
               (4)
            
            
               2004. aasta osas tuleks ühenduse uute tariifikvootide mahtu piirata võrdeliselt ajavahemikuga, mille vältel uued tariifikvoodid on avatud.
            
         
               (5)
            
            
               Kuna protokolliga nähakse ette, et ühenduse uusi tariifseid soodustusi tuleb kohaldada alates 1. maist 2004, tuleks ka käesolevat määrust kohaldada samast kuupäevast alates ning jõustada see võimalikult kiiresti.
            
         
               (6)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 312/2003 lisa muudetakse vastavalt käesoleva määruse lisale.
   Artikkel 2
   1.   Järjekorranumbritega 09.1937, 09.1939 ja 09.1941 tariifikvootide mahtu piiratakse 2004. aasta osas kaheksa kaheteistkümnendikuni igaühe vastavast aastamahust. Kilogrammide osad ümardatakse ülespoole järgmise täiskilogrammini.
   2.   2004. aasta osas lisatakse täiendavad kogused 20 tonni ja 1 000 tonni vastavalt tariifikvootidele järjekorranumbritega 09.1925 ja 09.1929.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. maist 2004, v.a lisa punktid 1 ja 2.
   Lisa punkte 1 ja 2 kohaldatakse alates 1. jaanuarist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktober 2004
      
         
            Komisjoni nimel
         
         
            komisjoni liige
         
         Frederik BOLKESTEIN
         
      
   
   
      (1)  ELT L 46, 20.2.2003, lk 1.
   
      (2)  EÜT L 352, 30.12.2002, lk 3.
   
      (3)  ELT L 38, 10.2.2005, lk 1.
   
      LISA
      Määruse (EÜ) nr 312/2003 lisas muudetakse tabelit järgmiselt.
      
                  1.
               
               
                  Järjekorranumbri 09.1925 neljandas veerus muudetakse maht 530 tonniks.
                  Pärast 2005. aastat suurendatakse tariifikvoodi mahtu igal aastal järjestikku viie protsendi võrra sellest mahust.
               
            
                  2.
               
               
                  Järjekorranumbri 09.1929 neljandas veerus muudetakse maht 38 500 tonniks.
                  Pärast 2005. aastat suurendatakse tariifikvoodi mahtu igal aastal järjestikku viie protsendi võrra sellest mahust.
               
            
                  3.
               
               
                  Lisatakse järgmised read:
                  
                              “09.1937 (1)
                              
                           
                           
                              0303 29 00
                              0303 78 12
                              0303 78 19
                           
                           
                              Kala, külmutatud
                           
                           
                              725 tonni
                           
                           
                              100
                           
                        
                              0304 20 53
                              0304 20 56
                              0304 20 58
                              0304 20 91
                              0304 20 94
                              0304 90 05
                           
                           
                              Kalafileed ja muu kalaliha, külmutatud
                           
                        
                              09.1939
                           
                           
                              0810 50 00
                           
                           
                              Kiivid
                           
                           
                              1 000 tonni (2)
                           
                           
                              100
                           
                        
                              09.1941 (2)
                              
                           
                           
                              1604 15 19
                           
                           
                              Töödeldud või konserveeritud makrell
                           
                           
                              90 tonni
                           
                           
                              100”
                           
                        
            
         (1)  Seda tariifikvooti kohaldatakse 2004. aastal ja igal järgneval kalendriaastal alates 1.1.2005 kuni selle kehtivuse lõppemiseni 31.12.2012.
      
         (2)  Seda tariifikvooti kohaldatakse 2004. aastal ja igal järgneval kalendriaastal alates 1.1.2005 kuni selle kehtivuse lõppemiseni 31.12.2006.